Diari Oficial de la Generalitat Valenciana


Sumari del DOGV 3304, del 10-08-1998 (1998/6166)

RESOLUCIÓ de 29 de juny de 1998, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3304

Data del DOGV
:   10-08-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6166


Data del document
:   29-06-1998

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

RESOLUCIÓ de 29 de juny de 1998, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana. [1998/6166]
  
El Decret 187/1994, de 13 de setembre (DOGV del 22.09.94), del Govern Valencià, regula la supervisió dels materials didàctics curriculars per als ensenyaments de règim general establits en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. El Decret determina com a objecte de supervisió els projectes editorials i definix els requisits que han de tindre per a l'aprovació, la qual cosa implicarà l'homologació dels materials didàctics curriculars que resulten del desenrotllament perquè puguen ser utilitzats en centres docents públics i privats.
  
L'article 6 de l'Ordre de 16 de desembre de 1994, de la Conselleria d'Educació i Ciència, (DOGV del 3.01.95) pel qual es desplega el Decret 187/1994, establix que correspon al director general d'Ordenació i Innovació Educativa, a través d'una resolució, aprovar els projectes editorials i homologar els materials didàctics que els despleguen.
  
En virtut d'això, vistos els projectes editorials presentats a supervisió i la proposta de la comissió creada per l'Ordre de 10 de maig de 1995 (DOGV del 02.06.95), esta Direcció General resol:
  
Primer
  
Queden aprovats, per a l'Educació Primària, els projectes editorials supervisats que es detallen en l'annex, i homologats els materials didàctics curriculars que resulten del seu desenrotllament per a la utilització en els centres docents públics i privats de la Comunitat Valenciana.
  
Segon
  
Els materials curriculars que resulten del projecte editorial hauran d'indicar esta homologació en els termes següents: «Material didàctic curricular homologat per a... (etapa i cicle o curs) de l'Educació Primària, elaborat segons el projecte editorial aprovat per la Resolució de 29 de juny de 1998, de la Direcció General d'Ordenació i Innovació Educativa i Política Lingüística, de la Conselleria de Cultura, Educació i Ciència».
  
Contra esta resolució, que no esgota la via administrativa, els interessats podran interposar un recurs ordinari davant el conseller de Cultura, Educació i Ciència en el termini d'un mes comptador a partir de la publicació en el Diari Oficial de la Generalitat Valenciana.
  
València, 29 de juny de 1998.- El director general D'Ordenació i Innovació Educativa i Política Lingüística: Josep Vicent Felip i Monlleó
  
ANNEX
  
- Editorial: Oxford University Press; projecte editorial: Fantastic Fanfare; etapa: Educació Primària; cicle: tercer; àrea: Llengua estrangera: anglés.
  
- Editorial: Oxford University Press; projecte editorial: Top Class 3 i 4; etapa: Educació Primària; cicle: tercer; àrea: Llengua estrangera: anglés.
  
- Editorial: Grupo Anaya; projecte editorial: Educació Física; versió lingüística: castellà; etapa: Educació Primària; cicle: tercer; cursos: cinqué i sisé; àrea: Educació Física.
  
- Editorial: Grupo Anaya; projecte editorial: Castella: Llengua i Literatura; versió lingüística: castellà; etapa: Educació Primària; cicle: tercer; cursos: cinqué i sisé; àrea: Castellá: Llengua i Literatura.
  
- Editorial: Grupo Anaya; projecte editorial: Matemàtiques 5 i 6; versió lingüística: valencià; etapa: Educació Primària; cicle: tercer; cursos: cinqué i sisé; àrea: Matemàtiques.
  
- Editorial: Grupo Anaya; projecte editorial: Coneixement del Medi Natural, Social i Cultural 5 i 6; versió lingüística: valencià; etapa: Educació Primària; cicle: tercer; cursos: cinqué i sisé; àrea: Coneixement del Medi Natural, Social i Cultural.
  
- Editorial: Grupo Anaya; projecte editorial: Goldfish 5 i 6; etapa: Educació Primària; cicle: tercer; cursos: cinqué i sisé; àrea: Llengua estrangera: anglés.
  
- Editorial: Grupo Anaya; projecte editorial: Educació Artística: Plàstica; versió lingüística: valencià; etapa: Educació Primària; cicle: tercer; cursos: cinqué i sisé; àrea: Educació Artística:Plàstica.
  
- Editorial: Grupo Anaya; projecte editorial: Mètode global; versió lingüística: valencià; etapa: Educació Primària; cicle: primer; cursos: primer i segon.
  
- Editorial: Grupo Anaya; projecte editorial: Valencià: Llengua i Literatura 5 i 6; versió lingüística: valencià; etapa: Educació Primària; cicle: tercer; cursos: cinqué i sisé; àrea: Valencià: Llengua i Literatura.
  
- Editorial: Grupo Anaya; projecte editorial: castellà: Llengua i Literatura 1 i 2; versió lingüística: castellà; etapa: Educació Primària; cicle: primer; cursos: primer i segon; àrea: castellà: Llengua i Literatura.
  
- Editorial: Alhambra Longman; projecte editorial: Bingo! 3 i 4; etapa: Educació Primària; cicle: tercer; cursos: cinqué i sisé; àrea: Llengua estrangera: anglés.
  
- Editorial: Ediciones SM.; projecte editorial: Mon per a Tots; àrea: Matemàtiques versió lingüística: castellà; etapa: Educació Primària; cicle: tercer; cursos: cinqué i sisé.
  
- Editorial: Ediciones SM.; projecte editorial: Top Dog 3 i 4; ; àrea: Llengua Estrangera: anglés; etapa: Educació Primària; cicle: tercer; cursos: cinqué i sisé.
  
- Editorial: Ediciones SM; projecte editorial: Taller de Plàstica; versió lingüística: castellà; etapa: Educació Primària; cicle: tercer; cursos: cinqué i sisé; àrea: Educació Artística: Plàstica.
  
- Editorial: Santillana i Edicions Voramar; projecte editorial: castellà: Llengua i Literatura; versió lingüística: castellà; etapa: Educació Primària; cicle: tercer; cursos: cinqué i sisé; àrea: castellà: Llengua i Literatura.
  
- Editorial: Santillana i Edicions Voramar; projecte editorial: Matemàtiques; versió lingüística: castellà; etapa: Educació Primària; cicle: tercer; cursos: cinqué i ssisé; àrea: Matemàtiques.
  
- Editorial: Santillana i Edicions Voramar; projecte editorial: Educació Artística; versió lingüística: castellà; etapa: Educació Primària; cicle: tercer; cursos: cinqué i sisé; àrea: Educació Artística.
  
- Editorial: Santillana i Edicions Voramar; projecte editorial: Good Times 1 i 2; etapa: Educació Primària; cicle: segon; cursos: tercer i quart; àrea: Llengua Estrangera: Anglés.
  
- Editorial: Everest; projecte editorial: Magic; etapa: Educació Primària; cicle: tercer; cursos: cinqué i sisé; àrea: Llengua Estrangera: Anglés.